Da NKP i 1930-1931 hadde en viss organisatorisk framgang ble det gjort nye anstrengelser for å gi ut slike aviser, og rundt 1932 hadde partiet trolig om lag 30 bedriftsaviser. Da avisene etter hvert forsvant hadde det dels sammenheng med partiets tilbakegang på 1930-tallet, dels med omleggingen av partiets politikk fra 1936. Da satset man på å bygge en bred front mot den framvoksende fascismen, og konsentrerte kreftene på arbeidsplassene om andre initiativ.